open-index/open-wikipedia-markdown huggingface dataset:
Φραγκίσκος Στιούαρτ (ναυτικός)

Ο σερ **Φραγκίσκος Στιούαρτ**, αγγλ.: *sir Francis/Frank Stewart, sailor* (1589–1635) ήταν Σκώτοος ναυτικός, αριστοκράτης, Άγγλος βουλευτής και αυλικός.

## Πρώτα χρόνια
Γεννήθηκε στο Ντόνιμπριστλ στο Φάιφ τής Σκωτίας, γιος τού Ιακώβου Στιούαρτ 2ου κόμη τού Μόρεϋ και τής Ελισάβετ Στιούαρτ 2ης κόμισσας τού Μόρεϋ. Ο Φραγκίσκος Στιούαρτ σπούδασε στην Εκκλησία τού Χριστού στην Οξφόρδη με ετήσιο επίδομα 200 λιρών από τον βασιλιά Ιάκωβο ΣΤ΄ τής Σκωτίας (και Α΄ τής Αγγλίας).

## Άννα Γκάντερ
Στην Οξφόρδη συμμετείχε στην έρευνα των κατηγοριών τής Άννας Γκάντερ, για μαγεία εναντίον τής Ελισάβετ Γκρέγκορυ. Τον Φεβρουάριο τού 1606 κατέθεσε στο Σταρ Τσέιμπερ ότι ήταν μάρτυρας για το ότι η Άννα χαλάρωσε τα ρούχα της για δραματικό αποτέλεσμα. Ο Στιούαρτ ρωτήθηκε αν η αναπνοή τής Γκάντερ μύριζε ασυνήθιστα, και απάντησε ότι «παρατηρούσε πάντα στις κρίσεις της ότι η αναπνοή της είχε μία πολύ παράξενη μυρωδιά, σαν να είχε πιει σύνθετα ποτά».

## Ισπανικός αγώνας
Στάλθηκε στην Ισπανία τον Μάιο τού 1623, κατά τη διάρκεια τού Ισπανικού Αγώνα, για να φέρει μαζί του το δίπλωμα που θα έκανε τον Γεώργιο Βίλιερς δούκα τού Μπάκιγχαμ και κόμη τού Κόβεντρυ. Ο Στιούαρτ έλαβε 200 λίρες γι' αυτό το ταξίδι. Έπλευσε με τα πλοία *St George* και *Antelope*.  Ο Στιούαρτ έκανε έναν απολογισμό των εξόδων του σε αυτό το ταξίδι. 

## Αυλή και ναυτικό
Ο Στιούαρτ ήταν παρών στην ιδιωτική ταφή τού βασιλιά Ιακώβου ΣΤ΄ τα μεσάνυχτα τής 5ης Μαΐου 1625, μαζί με τον Θωμά κόμη τού Κέλη και τον Ροβέρτο Γκόρντον του Γκόρντονσταουν. 

## Αναφορές

## Εξωτερικοί σύνδεσμοι
* «ΣΤΙΟΥΑΡΤ, Σερ Φράνσις (περ. 1589-1635), του Γουέστμινστερ», ''Η Ιστορία του Κοινοβουλίου: η Βουλή των Κοινοτήτων 1604-1629'', επιμ. Άντριου Θρας και Τζον Π. Φέρις, 2010

Κατηγορία:Οίκος των Στιούαρτ
Ιάκωβος Στιούαρτ, 1ος κόμης του Μόρεϋ

μικρογραφία|150εσ|Άγαλμα τού Ιακώβου Στιούαρτ, 1ου κόμη τού Μόρεϋ, Εθνική Πινακοθήκη Πορτρέτων της Σκωτίας.

Ο **Ιάκωβος Στιούαρτ**, 1ος κόμης τού Μόρεϋ, αγγλ.: *James Stewart, 1st Earl of Moray* (π. 1531 – 23 Ιανουαρίου 1570) ήταν μέλος τού Οίκου των Στιούαρτ ως νόθος γιος τού Ιακώβου Ε΄ τής Σκωτίας. Κατά καιρούς υποστηρικτής τής ετεροθαλούς αδελφής του Μαρίας Α΄ τής Σκωτίας, έγινε αντιβασιλιάς τής Σκωτίας για τον ετεροθαλή ανιψιό του, το βρέφος Ιάκωβο ΣΤ΄, από το 1567 μέχρι τη δολοφονία του το 1570. Ήταν ο πρώτος αρχηγός κυβέρνησης που δολοφονήθηκε με πυροβόλο όπλο.

## Πρώιμη ζωή
Ο Μόρεϊ γεννήθηκε π. το 1531, ως νόθο παιδί τού βασιλιά Ιακώβου Ε΄ τής Σκωτίας και τής ερωμένης του λαίδης Μαργαρίτας Έρσκιν, κόρης τού Ιωάννη Έρσκιν 5ου λόρδου Έρσκιν, και συζύγου τού σερ Ροβέρτου Ντάγκλας τού Λόχλεβεν. 

## Ανεβαίνει στην εξουσία, συμβουλεύει τη βασίλισσα Μαρία
Τον Μάιο τού 1553 ο αυτοκρατορικός πρέσβης στην Αγγλία, Ζαν Σεϊφβ, άκουσε ότι η Μαρία τού Γκιζ σχεδίαζε να τον κάνει αντιβασιλιά στη θέση του Ιακώβου Χάμιλτον δούκα τού Σατελερώ. Η Μαρία τού Γκιζ ήταν χήρα τού Ιακώβου Ε΄ και μητέρα τού μοναδικού επιζόντος νόμιμου παιδιού του, τής Μαρίας Α΄ τής Σκωτίας, η οποία ζούσε στη Γαλλία εκείνη την εποχή, και δεν είχε ακόμη ενηλικιωθεί. Η ίδια η Μαρία τού Γκιζ έγινε αντιβασίλισσα το 1554.

## Επιδρομή Τσέισεμπαουτ

## Αντιβασιλιάς του Γκουντ
δεξιά|μικρογραφία|Υπογραφή τού Ιακώβου Στιούαρτ, ως αντιβασιλιά Μόρεϋ, (Εθνικά Αρχεία τής Σκωτίας).
εναλλ.=James Stewart (c. 1531–1570), 1st Earl of Moray (1562), Regent of Scotland (1567–1570), 1568|μικρογραφία|Ο Ιάκωβος Στιούαρτ (π. 1531–1570), 1ος κόμης τού Μόρεϋ (1562), αντιβασιλιάς τής Σκωτίας (1567–1570), 1568.

### Συνέδριο της Υόρκης

### Στρατιωτικές δραστηριότητες

## Οικογένεια
μικρογραφία|150εσ|Η 2η σύζυγός του  Αγνή Κηθ κόμισσα τού Μόρεϋ, τού Χανς Έγουορθ.

Νυμφεύτηκε πρώτα τη Χριστίνα, 4η λόμισσα τού Μπιούκαν (π. 1548 – 20 Σεπτεμβρίου 1580), τον Ιανουάριο τού 1549/1550, αν και η Χριστίνα ήταν μόνο ένα μικρό παιδί, κανονίστηκε ένα συμβόλαιο γάμου μεταξύ αυτής και τού Ιακώβου Στιούαρτ, μετέπειτα κόμη τού Μόρεϋ και αντιβασιλιά, το οποίο θα τού έδινε την κατοχή των εδαφών της.

Έπειτα έκανε 2ο γάμο με την Αγνή Κηθ (π. 1540 – 16 Ιουλίου 1588), στις 8 Φεβρουαρίου 1562 στον Καθεδρικό τού Αγίου Τζάιλς στο Εδιμβούργο. Κόρη τού Γουλιέλμου Κηθ 4ου κόμη Μάρισαλ. Στην τελετή τού γάμου παρευρέθηκαν οι περισσότεροι Σκώτοι ευγενείς, οι οποίοι στη συνέχεια παρευρέθηκαν σε μία τεράστια δεξίωση στο Παλάτι τού Χόλιρουντ. Ο γάμος απέφερε τρεις κόρες: 
* Ελισάβετ, 2η κόμισσα τού Μόρεϋ (Αύγουστος 1565  – 18 Νοεμβρίου 1591), παντρεύτηκε τον Ιάκωβο Στιούαρτ 2ο κόμη τού Μόρεϋ στις 23 Ιανουαρίου 1581.
* λαίδη Άναμπελ (απεβ. πριν από το 1572).
* λαίδη Μαργαρίτα (8 Απριλίου 1569 – 1586), το συμβόλαιο γάμου υπογράφηκε στις 27 Ιουνίου 1584 με τον Φράνσις Χέυ 9ο κόμη τού Έρολ, χωρίς απογόνους. 

## Η δολοφονία του
δεξιά|μικρογραφία|Η δολοφονία τού αντιβασιλιά Μόρεϋ. Βικτωριανό βιτρό στην εκκλησία Σαιντ Τζάιλ, στο Εδιμβούργο.

## Πολιτιστικές απεικονίσεις

## Αναφορές

Κατηγορία:Υιοί βασιλέων
Κατηγορία:Οίκος των Στιούαρτ
Συμπόσιον (Νίκος Καζαντζάκης)

Το **Συμπόσιον ** είναι φιλοσοφικό έργο του Έλληνα συγγραφέα, ποιητή και φιλόσοφου Νίκου Καζαντζάκη. Στο γνωστό από την αρχαιότητα Συμπόσιον του Πλάτωνα θέμα και αντικείμενο είναι ο έρωτας, στο *Συμπόσιον* του Καζαντζάκη θέμα και αντικείμενο είναι ο Θεός. Η πρώτη μνεία για τη συγγραφή του *Συμποσίου* βρίσκεται σε γράμμα του Καζαντζάκη από το Βερολίνο το 1922 στον φίλο και συμμαθητή του, τον αιδεσιμότατο Εμμανουήλ Παπαστεφάνου στην Αμερική. Σύμφωνα με τον Παντελή Πρεβελάκη, ο Καζαντζάκης έγραψε το *Συμπόσιον* σε ηλικία 43 ετών, δηλαδή το 1926. Το έργο παρέμεινε ανέκδοτο όσο ζούσε ο Καζαντζάκης και τυπώθηκε για πρώτη φορά 14 χρόνια μετά τον θάνατό του, το 1971.

## Ιστορικό
Το χειρόγραφο του *Συμποσίου* βρέθηκε μέσα στο χρηματοκιβώτιο του Μιχάλη Καζαντζάκη, πατέρα του συγγραφέα, όταν το άνοιξαν μετά τον θάνατό του το 1932 και το διέσωσε ο ανηψιός του Καζαντζάκη, ο δικηγόρος Νίκος Σακλαμπάνης. Εκείνος αργότερα το παρέδωσε στο Ιστορικό Μουσείο Ηρακλείου.

## Υπόθεση
Οι σύντροφοι της νιότης του Άρπαγου (Νίκος Καζαντζάκης), ο Κοσμάς (Ίων Δραγούμης), ο Πέτρος (Άγγελος Σικελιανός), και ο Μύρος (Μύρων Γουναλάκης, παλιός φίλος του Καζαντζάκη στην Ελβετία στον Α΄ Παγκόσμιο Πόλεμο) ανταμώνουν μια μέρα σ' ένα σπιτάκι δίπλα στη θάλασσα. Ο Άρπαγος τους προσφέρει τον δείπνο. Μετά τον δείπνο, οι σύντροφοι ζητούν από τον Άρπαγο να τους μιλήσει για τον Θεό του. Εκείνος, πλέκει πρώτα το εγκώμιο του Κοσμά και ελέγχει κατόπιν με πραότητα την ποίηση του Πέτρου. Τέλος ο Άρπαγος αρχίζει την εξομολόγησή του και περιγράφει την προσωπική του δοκιμασία και την πορεία της πνευματικής του εξέλιξης. Καταλήγοντας, αποκαλύπτει στους συντρόφους του πως βρήκε τη λύτρωση στη διονυσιακή κατάφαση της ζωής.

## Μεταφράσεις
Το δοκίμιο έχει μεταφραστεί στα Αγγλικά, Ισπανικά, Καταλανικά και Ολλανδικά.

## Κριτική
Σύμφωνα με τον Παντελή Πρεβελάκη, το *Συμπόσιον* αποτελεί κεφάλαιο, αν όχι πυρήνα, της Αναφοράς στον Γκρέκο, ενώ ο Δημήτρης Μιμής αναφέρει ότι το *Συμπόσιον* είναι ένα από τα σπουδαιότερα έργα του Καζαντζάκη που δεν έχει μελετηθεί και αναλυθεί όπως θα έπρεπε.

## Δείτε επίσης
* Ασκητική

## Σημειώσεις


## Παραπομπές


## Εξωτερικοί σύνδεσμοι

Κατηγορία:Δοκίμια του Νίκου Καζαντζάκη
Βερνάρδος Στιούαρτ, 3ος κύριος του Ωμπινύ

μικρογραφία|150εσ|Ο θυρεός τού Bερνάρδου Στιούαρτ 4ου κυρίου τού Ωμπινύ. Ανάγλυφο στο Σατώ ντε λα Βερερί,  κατασκευασμένο από τον ίδιο.

Ο **Βερνάρδος Στιούαρτ**, 3ος κύριος τού Ωμπιν, γαλλικά: Bérault Stuart, αγγλ.: *Bernard Stewart, 3rd Seigneur d'Aubigny* (π. 1452 &#x2013; 15 Ιουνίου 1508) ήταν Γάλλος στρατιωτικός, διοικητής τής *Garde Écossaise* και διπλωμάτης, που ανήκε στην Σκωτική οικογένεια Στιούαρτ τού Ντάρνλεϋ.

## Πρώιμη ζωή
Ο Βερνάρδος ήταν εγγονός του σερ Ιωάννη Στιούαρτ τού Ντάρνλεϋ, στον οποίο δόθηκαν οι εκτάσεις του Ωμπινύ-συρ-Νερ και τού Κονκρεσώ από τον Κάρολο Ζ΄ τής Γαλλίας για τις υπηρεσίες του κατά τη διάρκεια τού Εκατονταετούς Πολέμου. Όπως ο πατέρας και ο παππούς του, ήταν ιδιαίτερα ευνοημένος από τον Γάλλο βασιλιά, και επιλέχθηκε ως διοικητής τής βασιλικής σωματοφυλακής. Λόγω τού οικογενειακού του υπόβαθρου, επιλέχθηκε ως απεσταλμένος στον Ιάκωβο Γ΄ τής Σκωτίας, για να ανακοινώσει την άνοδο στον θρόνο τού βασιλιά Καρόλου Η΄ τής Γαλλίας. Τού ανατέθηκε επίσης το καθήκον να υπογράψει μία συνθήκη με τούς Σκώτους για την ανανέωση τής Παλαιάς Συμμαχίας, την οποία υπέγραψε στις 22 Μαρτίου 1484.

## Οικογένεια και τίτλοι
Παντρεύτηκε πρώτα την Γκιγεμέτ ντε Μπουκάρ, στη συνέχεια την Άννα ντε Μωμόν (απεβ. μετά το 1510), κόμισσα τού Μπωμόν-λε-Ροζέ, και έγινε κόμης (jure uxoris) τού Μπωμόν-λε-Ροζέ. Τού απονεμήθηκαν οι τίτλοι κόμης τής Αρένα, μαρκήσιος τού Σκουιλάτσε, μαρκήσιος τού Ζιράς και δούκας τής Τερανουόβα στο βασίλειο τής Νάπολης από τον Λουδοβίκο ΙΒ΄ το 1502. 

Ο Βερνάρδος άφησε δύο παιδιά: την Γκιγιόν (σύζυγο τού Φιλίπ ντε Μπρακ) από τη Γκιγεμέτ ντε Μπουκάρ, και την Άννα (σύζυγο τού εξαδέλφου της Ροβέρτου Στιούαρτ) από την Άννα ντε Μωμόν.

## Παραπομπές


### Βιβλιογραφία
* Contamine, Philippe, «Entre France et Écosse: Bérault Stuart, seigneur d'Aubigny (vers 1452 &#x2013; 1508), chef de guerre, diplomate, écrivain militaire», στο James Laidlaw (επιμ.) *The Auld Alliance: France and Sco* Πανεπιστήμιο του Εδιμβούργου, Εδιμβούργο, 1999. ISBN&nbsp;
* Coombs, B. Ταυτότητα και Δράση υπό την Αιγίδα του Bérault, Stuart d'Aubigny: η Πολιτική Αυτοδιαμόρφωση ενός Γαλλο-Σκωτσέζου Στρατιώτη και Διπλωμάτη. *The Medieval Journal*, 7:1 (2017)

## Εξωτερικοί σύνδεσμοι
* 

Κατηγορία:Γάλλοι στρατηγοί
Κατηγορία:Οίκος των Στιούαρτ
Άγγελος Κωβαίος

Ο **Άγγελος Κωβαίος** (Αθήνα, 1970) είναι Έλληνας δημοσιογράφος και πολιτικός αναλυτής, γνωστός για τη μακρόχρονη συνεργασία του με την εφημερίδα «Το Βήμα» και ως αρθρογράφος και πολιτικός συντάκτης.  

Έχει εργαστεί στα ηλεκτρονικά ειδησεογραφικά μέσα, *Protagon.gr* και *reporter.gr*, όπως επίσης σε ραδιοφωνικές και τηλεοπτικές παραγωγές.

## Βιογραφικά στοιχεία
Ο Κωβαίος γεννήθηκε στην Αθήνα τον Ιούλιο του 1970. Αποφοίτησε από τη Γερμανική Σχολή Αθηνών και σπούδασε Οικονομικές Επιστήμες στο Πανεπιστήμιο του Πειραιά. Κατέχει μεταπτυχιακό τίτλο MSc στην Επιστήμη των Μέσων Ενημέρωσης από το Πανεπιστήμιο Eberhard‑Karls του Τübingen, όπου φοίτησε με υποτροφία της Γερμανικής Υπηρεσίας Ακαδημαϊκών Ανταλλαγών (DAAD).

## Σταδιοδρομία
Από το 1999 δραστηριοποιείται ως πολιτικός συντάκτης στην εφημερίδα «ΤΟ ΒΗΜΑ» και στις ψηφιακές της εκδόσεις. Εκτός από πολιτικά και οικονομικά θέματα, έχει αρθρογραφήσει για θέματα επικαιρότητας και δημόσιας ζωής. Παράλληλα είναι τακτικός αρθρογράφος γνώμης στα ειδησεογραφικά portals *protagon.gr* και *reporter.gr*, όπου δημοσιεύει αναλύσεις και σχόλια για την ελληνική και διεθνή πολιτική σκηνή, όπως και παλιότερα στο in.gr.

Έχει εργαστεί επίσης ως ραδιοφωνικός παραγωγός, αρχισυντάκτης και συντάκτης σε μέσα όπως το Vima FM και η Ελληνική Ραδιοφωνία Τηλεόραση (ΕΡΤ).

Τα άρθρα και οι δημοσιογραφικές του παρεμβάσεις συχνά αναφέρονται σε ζητήματα πολιτικής επικαιρότητας στην Ελλάδα, όπως ο ρόλος των κομμάτων, η κυβέρνηση και οι πολιτικές εξελίξεις. Έχει εμφανιστεί επίσης ως προσκεκλημένος σε ραδιοφωνικές εκπομπές, σχολιάζοντας πολιτικά και κοινωνικά θέματα. Οι αναλύσεις του χαρακτηρίζονται από πολιτική και οικονομική οπτική, με έμφαση στη σύγχρονη ελληνική πολιτική πραγματικότητα.

## Επιλεγμένα άρθρα
* Ανασχηματισμός: Τα λάθη και η τελευταία(;) ευκαιρία του Μητσοτάκη
* Το «δικαίωμα» του ΚΚΕ να περιφρονεί τον νόμο
* Σύνδρομο πολιτικού «long COVID» πλήττει την κυβέρνηση
* Ο ΣΥΡΙΖΑ πάει Μέγαρο – τρομάρα του...

## Παραπομπές


## Εξωτερικοί σύνδεσμοι
* Protagon.gr
* Άρθρα στο in.gr
* Άρθρα στο Reporter.gr
* "Το Βήμα"

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες πολιτικοί αναλυτές
Ιωάννης Στιούαρτ, 2ος κύριος του Ωμπινύ

Ο **Ιωάννης Στιούαρτ**, 2ος κύρος τού Ωμπινύ και τού Κονκρεσώ, αγγλ.: *John Stewart, 2nd Lord of Aubigny* (απεβ. το 1482) ήταν Σκώτος και Γάλλος ευγενής.

## Ο βίος του
Ο Στιούαρτ ήταν ο νεότερος γιος τού Ιωάννη Στιούαρτ τού Ντάρνλεϊϋ και τής Ελισάβετ τού Λένοξ. Μετά το τέλος τού πατέρα του στη Μάχη των Ρεγγών το 1429, ο μεγαλύτερος αδελφός τού Στιούαρτ, σερ Άλαν Στιούαρτ τού Ντάρνλεϋ, κληρονόμησε τα οικογενειακά κτήματα και τούς τίτλους στη Σκωτία, και παραιτήθηκε από τούς γαλλικούς τίτλους του σε αυτόν, με την έγκριση τού Καρόλου Ζ΄ τής Γαλλίας.  Ο Στιούαρτ έγινε κύριος τού Ωμπινύ και τού Κονκρεσώ, υπηρετώντας ως διοικητής των 100 ανδρών των όπλων τής Σκωτικής Φρουράς υπό τον Κάρολο Ζ΄ και τον γιο του Λουδοβίκο ΙΑ΄. Το 1469 ο Στιούαρτ έγινε ιδρυτής ιππότης τού Τάγματος τού Αγίου Μιχαήλ. Απεβίωσε το 1482. 

## Οικογένεια
Ο Στιούαρτ νυμφεύτηκε το 1446 την Βεατρίκη ντ' Απσιέρ, κόρη τού Μπερώλ κυρίου τού Απσιέρ. Είχαν έναν γιο:
* Βερνάρδος Στιούαρτ, 3ος κύριος του Ωμπινύ.

## Σημειώσεις

## Πηγές
* Μπάλφουρ Πολ, Σερ Τζέιμς, *Σκωτσέζοι Πιρέιτζ*, 9ος τόμος. Εδιμβούργο 1904.

Κατηγορία:Οίκος των Στιούαρτ
Γιώργος Μαυρομουστακίδης

Ο **Γιώργος Μαυρομουστακίδης** (γεννημένος στις 15 Μαΐου 1964, στο Λόφο Ελασσόνας) είναι Έλληνας παλαίμαχος ποδοσφαιριστής. Κατά τη διάρκεια της ποδοσφαιρικής του καριέρας αγωνίζονταν ως αριστερό μπακ, διακρινόμενος για το πάθος του και την αντοχή του.
## Ποδοσφαιρική καριέρα
## Πιερικός
Ο Μαυρομουστακίδης ξεκίνησε να αγωνίζεται στην ομάδα της Κατερίνης, τον Πιερικό το 1982 στον Βόρειο όμιλο της Β’ Εθνικής, καταγράφοντας 13 συμμετοχές, και το σύλλογο να τερματίζει στην 7η θέση του ομίλου.

Την επόμενη όμως σεζόν ο Πιερικός τερμάτισε στη 2η (ισοβαθμώντας στην κορυφή με την Παναχαϊκή αλλά η Πατρινή ομάδα κέρδισε τον τίτλο στο σύνολο τερμάτων) και προβιβάστηκε στην Α' Εθνική. Ο δε Μαυρομουστακίδης κατέγραψε 21 συμμετοχές (20 για το πρωτάθλημα και μια για το Κύπελλο) σκοράροντας και 3 τέρματα.

Ως παίκτης του Πιερικού αγωνίστηκε και τη σεζόν 1984-85, καταγράφοντας 24 συμμετοχές στην κορυφαία κατηγορία του Ελληνικού ποδοσφαίρου αλλά η ομάδα, κατάφερε να κερδίσει μόνο 3 αγώνες σε 30 παιχνίδια και τελικά τερμάτισε στην 16η (και τελευταία) θέση και υποβιβάστηκε.  

Ο Μαυρομουστακίδης συνέχισε να αγωνίζεται με τη φανέλα του Πιερικού και  στα πρωταθλήματα της Β΄ Εθνική της σεζόν 1985-86, 1986-87, 1987-1988 και 1988-1989 καταγράφοντας αντίστοιχα 37 (με 1 τέρμα), 35 (με 1 τέρμα), 20 (με 1 τέρμα) και 11 συμμετοχές.
## Άρης Θεσσαλονίκης
Το καλοκαίρι του 1989 μεταγράφηκε, στον Άρη Θεσσαλονίκης, υπογράφοντας συμβόλαιο πενταετούς διάρκειας με την ομάδα της Θεσσαλονίκης. 

Ωστόσο παρέμεινε «κάτοικος» του Χαριλάου μόνο για μια σεζόν, καταγράφοντας 13 συνολικά συμμετοχές (10 στο πρωτάθλημα της Α’ Εθνική 2 συμμετοχές στο Κύπελλο Ελλάδας και 1 συμμετοχή στο Λιγκ Καπ). 

Πραγματοποίησε την πρώτη του εμφάνιση με τον Άρη στις 10 Σεπτεμβρίου 1989, στον νικηφόρο (με 2-1) εντός έδρας αγώνα Κυπέλλου με την Καβάλα, παραχωρώντας μάλιστα το πέναλτι με το οποίο προηγήθηκε η φιλοξενούμενη ομάδα.

Τη σεζόν 1990-91 επέστρεψε στα παλιά του λημέρια, στον Πιερικό, και αγωνίστηκε στο πρωτάθλημα της Β’ Εθνικής. Ο σύλλογος τερμάτισε στην 3η  θέση (νικώντας στην τελευταία αγωνιστική του πρωταθλήματος, με 3-0 την Προοδευτική) και κέρδισε την άνοδο στην Α' Εθνική. Ο Μαυρομουστακίδης κατέγραψε 20 συμμετοχές (σημείωσε κι ένα τέρμα) και υπήρξε βασικό στέλεχος της ομάδας.

Στο δεύτερο μισό της σεζόν 1994-95, κατέγραψε 3 συμμετοχές με τη φανέλα της Αναγέννησης Καρδίτσας και τη σεζόν 1996-97 ολοκλήρωσε την ποδοσφαιρική του καριέρα φορώντας τη φανέλα της Αναγέννησης Κολινδρού στο πρωτάθλημα της Γ’ Εθνικής.
.
## Παραπομπές

## Πηγές
*Προφίλ Γιώργου Μαυρομουστακίδη στο transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πιερικού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κέντρο Διεπιστημονικής Αξιολόγησης, Συμβουλευτικής και Υποστήριξης

μικρογραφία|ΚΕΔΑΣΥ
Τα Κέντρα Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.) είναι αποκεντρωμένες υπηρεσίες που υπάγονται  στο Υπουργείο Παιδείας και Θρησκευμάτων με σκοπό την αξιολόγηση, την εύρεση διαταραχών και μαθησιακών δυσκολιών σε μαθητές και τη στήριξη των σχολικών μονάδων. Οι υπηρεσίες παρέχονται σε ηλικίες από 4 έως 22 ετών. Άτομα με ειδικές εκπαιδευτικές ανάγκες θεωρούνται όσοι έχουν διαγνωστεί με: Διαταραχές ομιλίας λόγου. Ειδικές μαθησιακές δυσκολίες (Δυσλεξία, δυσγραφία). Σύνδρομο ελλειμματικής προσοχής (ΔΕΠΥ) με ή χωρίς υπερκινητικότητα. Σύνθετες γνωστικές συναισθηματικές και κοινωνικές δυσκολίες. Διάχυτες αναπτυξιακές διαταραχές (φάσμα αυτισμού). Ψυχικές διαταραχές και πολλαπλές αναπηρίες. Άλλες δυσκολίες(συναισθηματικές δυσκολίες, προβλήματα συμπεριφοράς κ.α). Νοητική ανεπάρκεια ή ανωριμότητα. Αισθητηριακές αναπηρίες όρασης (τυφλοί, αμβλύωπες με χαμηλή όραση). Αισθητηριακές αναπηρίες ακοής (κωφοί, βαρήκοοι). Κινητικές αναπηρίες – χρόνια μη ιάσιμα νοσήματα. 

Στελεχώνονται από εργοθεραπευτές, λογοθεραπευτές, κοινωνικούς λειτουργούς και εκπαιδευτικούς με ειδίκευση στην ειδική αγωγή. Είναι η αρμόδια υπηρεσία για την έκδοση απαλλαγής από τις γραπτές εξετάσεις, τη σύνταξη ατομικών εκθέσεων και την εισήγηση εξατομικευμένων ή ομαδικών προγραμμάτων ψυχοπαιδαγωγικής στήριξης, όπως την ένταξη του μαθητή σε τμήμα ένταξης. Η αξιολόγηση γίνεται δωρεάν και τα αιτήματα γίνονται μόνο ηλεκτρονικά. Συστάθηκαν αρχικά με τον 2817/2000 – ΦΕΚ 78/Α/14-3-2000 ως Κέντρα Διάγνωσης Αξιολόγησης & Υποστήριξης (ΚΔΑΥ), αντικαταστάθηκαν με τον νόμο 4547/2018, από τα ΚΕΔΔΥ (Κέντρο Διαφοροδιάγνωσης, Διάγνωσης και Υποστήριξης), το 2018 από τα ΚΕΣΥ (Κέντρα Εκπαιδευτικής και Συμβουλευτικής Υποστήριξης) για να  λάβουν την παρούσα μορφή τους το 2021 με τον νόμο 4823/2021 με το ονομα ΚΕ.Δ.Α.Σ.Υ. (Κέντρα Διεπιστημονικής Αξιολόγησης, Συμβουλευτικής και Υποστήριξης ).

Σας ενημερώνουμε ότι σύμφωνα με τον Νόμο 4823, αρ. 53, παρ 3: “Τα ΚΕ.Δ.Α.Σ.Υ. δύνανται να αξιολογούν Ειδικές Μαθησιακές Δυσκολίες μαθητών που φοιτούν μέχρι και την Α τάξη Λυκείου όλων των τύπων, οι οποίοι δεν έχουν συμπληρώσει το δέκατο όγδοο
Τζάνετ Στιούαρτ, κυρία Ρούθβεν

Η **Τζάνετ Στιούαρτ**, Λαίδη Ρούθβεν, αγγλ.: *Janet Stewart, Lady Ruthven* ( – μετά το 1564) ήταν Σκώτη ευγενής.

Ήταν κόρη τού Ιωάννη Στιούαρτ 2ου κόμη τού Άθολ και τής λαίδης Τζάνετ Κάμπελ, κόρης τού Άρτσιμπαλντ Κάμπελ 2ου κόμη τού Άργκαϊλ και τής Ελισάβετ Στιούαρτ.

Η Τζάνετ Στιούαρτ παντρεύτηκε (1) τον Αλέξανδρο Γκόρντον κύριο τού Σάδερλαντ (απεβ. 1529), (2) τον Ούγο Κένεντι τού Γκίρβανμεϊνς (διαζευγμένο), (3) το 1544 τον Ερρίκο Στιούαρτ 1ο λόρδο Μέθβεν (απεβ. 1552) και (4) το 1557 τον Πάτρικ Ρούθβεν 3ο κύριο Ρούθβεν. 

Ένα λατινικό έγγραφο που συντάχθηκε στο Κάστρο Ντάνρομπιν στις 4 Νοεμβρίου 1544, την αποκαλεί «κυρία Ιωάννα ή Τζοανέτ Στιούαρτ, αρχόντισσα τής κομητείας τού Σάδερλαντ, και κυρία τής κυριότητας τού Μέθβεν». Εκείνη την ημέρα, ο Ιωάννης Μάρεϋ, ο βάιλος των ιδιοκτησιών της, παρουσίασε μία βασιλική επιστολή, που διέταζε τούς ενοικιαστές τού Σάδερλαντ να τής καταβάλουν ενοίκιο για τις κοινόχρηστες εκτάσεις της. Ο αξιωματούχος τής αυλής στο Ντάνρομπιν, Ντόναλντ Σκάλαγκ, διάβασε τις επιστολές, και στη συνέχεια ο Μέρκουχαρντ Μάρεϋ εξήγησε στα σκωτικά γαελικά τις νομικές κυρώσεις, σε περίπτωση μη καταβολής των ενοικίων.

Τον Ιούνιο τού 1545, η Μαρία Α΄ τής Σκωτίας και ο αντιβασιλιάς Άρραν παραχώρησαν στον κύριο Μέθβεν και στη «λαίδη Τζόνετ Στιούαρτ» μερικές από τις εκτάσεις τού Γκόρθυ στο Πέρθσιρ. Γύρω στο έτος 1550, ο Άρτσιμπαλντ Ντάγκλας 6ος κόμης τού Άνγκους, παραχώρησε στη «λαίδη Τζόνετ Στιούαρτ» και στον γιο της Ερρίκο Στιούαρτ κύριο Μέθβεν, δικαιώματα επί τού γάμου τής κληρονόμου τού Φόρφαρσιρ, Αικατερίνης Γκόρθυ.

Τον Ιούνιο τού 1564 έδωσε ένα δώρο υφασμάτων στη Μαρία Α΄ τής Σκωτίας, συμπεριλαμβανομένου ενός χρυσού υφάσματος (που χρησιμοποιήθηκε για την κατασκευή ψάθας γύρω από το κρεβάτι τής βασίλισσας), δύο ακόμη υφασμάτων και ενός χρυσού τραπεζομάντηλου.

## Οικογένεια
Τα παιδιά της περιλάμβαναν:
* Ιωάννης Γκόρντον 11ος κόμης τού Σάδερλαντ
* Γκίλμπερτ Κένεντυ του Γκίρβανμεϊνς, νυμφεύτηκε τη Μαργαρίτα Κένεντυ το 1553
* Ελισάβετ Κένεντυ, παντρεύτηκε τον Πάτρικ Βανς τού Μπάρνμπαραχ στο Περθ στις 17 Αυγούστου 1561.
* Ελένη Κένεντυ, παντρεύτηκε τον Λόρενς Μπρους τού Κάλτμαλιντι, ο οποίος διορίστηκε Φάουντ των Σέτλαντ, και έκτισε το Κάστρο Μούνες στο Ουνστ.

Τέσσερα παιδιά με τον κύριο Μέθβεν, που γεννήθηκαν πριν από τον γάμο τους:
* Δωροθέα Στιούαρτ, παντρεύτηκε τον Γουλιέλμο Ρούθβεν κύριο τού Ρούθβεν στο Περθ στις 17 Αυγούστου 1561.
* Ερρίκος Στιούαρτ, 2ος κύριος Μέθβεν (απεβ. 1572), νυμφεύτηκε την Ιωάννα Ρούθβεν, κόρη τού Πάτρικ Ρούθβεν 3ου κυρίου Ρούθβεν, και τής πρώτης συζύγου του Τζάνετ Ντάγκλας, κόρης τού Άρτσιμπαλντ Ντάγκλας 6ου κόμη τού Άνγκους.
* Ιωάννα Στιούαρτ, παντρεύτηκε τον Κόλιν Κάμπελ 6ο κόμη τού Άργκαϊλ.
* Μαργαρίτα Στιούαρτ, παντρεύτηκε (1) τον Ανδρέα Στιούαρτ κύριο τού Ότσιλτρη, μεγαλύτερο γιο τού Ανδρέα Στιούαρτ 2ου κυρίου Ότσιλτρη, (2) τον Ούχτρεντ ΜακΝτάουελ τού Γκάρθλαντ.

Και:
* Αλέξανδρος Ρούθβεν, ο οποίος ήταν κύριος τού θαλάμου τού βασιλιά το 1580. 

## Αναφορές

Κατηγορία:Οίκος των Στιούαρτ
Λόρδος Μέθβεν

Ο **κύριος Μέθβεν**, αγγλ.: *lord Methven* ήταν τίτλος στο Τάγμα των Ευγενών τής Σκωτίας. Δημιουργήθηκε στις 17 Ιουλίου 1528 από τον βασιλιά Ιάκωβο Ε΄ τής Σκωτίας για τον θετό πατέρα του, Ερρίκο Στιούαρτ. Ο τίτλος έπαψε να ισχύει με το τέλος τού εγγονού τού δικαιούχου, τη δεκαετία τού 1580. Ο τίτλος πήρε το όνομά του από το Μέθβεν στο Πέρθσιρ.

## Ερρίκος Στιούαρτ, 1ος κύριος Μέθβεν
μικρογραφία|200x200εσ|Το Κάστρο Μέθβεν.

Ο Ερρίκος Στιούαρτ γεννήθηκε γύρω στο 1497, ως ο νεότερος γιος τού Ανδρέα 1ου κυρίου Άβεντεϊλ. Έγινε ο εραστής, και τελικά σύζυγος, τής βασίλισσας Μαργαρίτας, χήρας τού βασιλιά Ιακώβου Δ΄. Όταν ο γιος τής βασίλισσας Ιάκωβος Ε΄ ανέλαβε την εξουσία, παραχώρησε στη μητέρα και τον πατριό του το Κάστρο Μέθβεν, και ανύψωσε τον Ερρίκο στους ευγενείς. Μετά το τέλος τής βασίλισσας το 1541, ο κύριος τού Μέθβεν νυμφεύτηκε την Τζάνετ Στιούαρτ, χήρα τού κυρίου τού Σάδερλαντ (και μητέρα τού 11ου κόμη) και κόρη τού Ιωάννη Στιούαρτ 2ου κόμη τού Άθολ. Ήταν οι γονείς τού 2ου κυρίου Μέθβεν και τής Δωροθέας Στιούαρτ, που παντρεύτηκε τον Γουλιέλμο Ρούθβεν. Η λαίδη Μέθβεν αργότερα παντρεύτηκε τον πατέρα τού γαμπρού της, Πάτρικ Ρούθβεν 3ο κύριο Ρούθβεν.

## Ερρίκος Στιούαρτ, 2ος κύριος Μέθβεν
Ο Ερρίκος Στιούαρτ γεννήθηκε πριν από τον γάμο των γονιών του, αλλά νομιμοποιήθηκε το 1551. Λίγο καιρό μετά από αυτή την ημερομηνία διαδέχθηκε ως 2ος κύριος Μέθβεν. Τον Απρίλιο τού 1568 υπήρχαν φήμες, ότι η αιχμάλωτη Μαρία Α΄ τής Σκωτίας, θα μπορούσε να παντρευτεί τον κύριο Μέθβεν ή τον Γεώργιο Ντάγκλας, συγγενείς τού αντιβασιλιά Μόρεϋ. 

Νυμφεύτηκε την Ιωάννα Ρούθβεν, κόρη τού θετού πατέρα του, 3ου κυρίου Ρούθβεν, και αδελφή τού κουνιάδου του, 4ου κυρίου. Ήταν οι γονείς τού 3ου κυρίου Μέθβεν. Η Ιωάννα Ρούθβεν τού έγραψε από το Άρμπροθ τον Μάρτιο του 1571, κατά τη διάρκεια τού Εμφυλίου Πολέμου τής Μαρίας. Ανησυχούσε ότι ο Άνταμ Γκόρντον τού Άουκινντουν, υποστηρικτής τής Μαρίας Α΄ τής Σκωτίας, ερχόταν στο Άρμπροθ. Εκείνη την εποχή ήταν έγκυος. 

Ο κύριος Μέθβεν σκοτώθηκε στις 3 Μαρτίου 1572 από κανονιοβολισμό από το Κάστρο τού Εδιμβούργου, και τον διαδέχθηκε ο γιος του. Η χήρα του αργότερα παντρεύτηκε τον Άντριου Λέσλυ 5ο κόμη τού Ροθς.

## Ερρίκος Στιούαρτ, 3ος κύριος Μέθβεν
Ο Ερρίκος Στιούαρτ διαδέχθηκε τον πατέρα του ως 3ος κύριος Μέθβεν το 1572. Νυμφεύτηκε την Αικατερίνη, κόρη τού Ερρίκου Στιούαρτ και εγγονή του Ιακώβου Στιούαρ κόμη τού Άραν, αλλά δεν απέκτησαν παιδιά, και με το τέλος του ο τίτλος έπαψε να ισχύει. Το κάστρο τού Μέθβεν παραχωρήθηκε στον Λουδοβίκο Στιούαρτ 2ο δούκα τού Λένοξ στις 24 Μαρτίου 1586. Η 1η σύζυγος τού δούκα ήταν η Σοφία Ρούθβεν, εγγονή τού πρώτου, ανιψιά τού δεύτερου και εξαδέλφη τού τελευταίου κυρίου Μέθβεν.

## Αναφορές

Κατηγορία:Οίκος των Στιούαρτ
Πιπεριανά Χανίων

Τα **Πιπεριανά** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Πιπεριανά βρίσκονται στο βορειοδυτικό τμήμα του νησιού, σε υψόμετρο 140 μέτρων. Το χωριό απέχει περίπου 7 χιλιόμετρα δυτικά (οδικά) από το Καστέλλι Κισάμου και 45 χιλιόμετρα δυτικά από τα Χανιά. Ως οικισμός αναφέρεται επίσημα, μετά την Τουρκοκρατία και την Ένωση με την Ελλάδα, το 1925 να προσαρτάται στην τότε κοινότητα Λαρδά. Το 1971 προσαρτήθηκε ο καταργούμενος οικισμός Κουτρουφιανά. Σύμφωνα με το σχέδιο Καλλικράτης και με την τροποποίησή του Κλεισθένης Ι, ανήκει στην κοινότητα Γραμβούσης που υπάγεται στη Δημοτική Ενότητα Κισσάμου του Δήμου Κισσάμου ενώ σύμφωνα την απογραφή του 2021 απογράφησαν 19 κάτοικοι. 

Η δημογραφική πορεία του χωριού σύμφωνα με τις απογραφές είναι:

## Εξωτερικοί σύνδεσμοι

* Πιπεριανά, Χανιά από τον ιστότοπο ellinismos.gr.

## Παραπομπές


Πιπεριανά
Κατηγορία:Δήμος Κισάμου
Ράνταλ (Άιοβα)

Το **Ράνταλ** () είναι πόλη στην πολιτεία της Άιοβα των Ηνωμένων Πολιτειών και διοικητικά υπάγεται στην κομητεία Χάμιλτον. Κατά την απογραφή πληθυσμού που πραγματοποιήθηκε το 2020, είχε 155 κατοίκους.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 0,41 τετραγωνικά μίλια (1,06 km2),η οποία είναι εξ ολοκλήρου χερσαία.

## Παραπομπές


Κατηγορία:Πόλεις της Άιοβα
Λορέντα Ράμου

Η **Λορέντα Ράμου** (Αθήνα, 27 Ιανουαρίου 1967) είναι Ελληνίδα πιανίστα και μουσικολόγος. Είναι γνωστή για την ανάδειξη έργων σύγχρονων Ελλήνων συνθετών, παρουσιάζοντάς τα δισκογραφικά, συναυλιακά, αλλά και σε διεθνή μουσικολογικά συνέδρια.

## Βιογραφία
Η Ράμου γεννήθηκε στην Αθήνα στις 27 Ιανουαρίου του 1967. Ξεκίνησε τις σπουδές της στο Εθνικό Ωδείο, στην τάξη πιάνου του Τώνη Γεωργίου.

## Δισκογραφία

* *The Land and the Sea of Greece (Ballet Music)* (BIS Records, 2006)
* *Dragatakis: Complete Solo Piano Music* (Naxos, 2008)
* *Contra-pédal* (Irida Classical, 2013)
* *Gourzi: Music for Piano and String Quartet* (ECM Records, 2014)
* *Skalkottas: From Berlin to Athens* (BIS Records, 2019)
* *George Kontogiorgos: Odes and Cantos* (Irida Classical, 2022)

## Πηγές

* 
* 

## Παραπομπές


## Εξωτερικοί σύνδεσμοι

* Κανάλι στο YouTube
* Σελίδα στο Spotify
* Σελίδα στο iTunes

Κατηγορία:Έλληνες πιανίστες
Κατηγορία:Έλληνες μουσικολόγοι
Στάντον (Άιοβα)

Το **Στάντον** () είναι πόλη στην πολιτεία της Άιοβα των Ηνωμένων Πολιτειών. Διοικητικά υπάγεται στην κομητεία Μοντγκόμερι και σύμφωνα με την απογραφή του 2020, είχε πληθυσμό 678 κατοίκους.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 0,92 τετραγωνικά μίλια (2,38 km2), η οποία είναι εξ ολοκλήρου χερσαία.

## Παραπομπές


Κατηγορία:Πόλεις της Άιοβα
Χορευτιανά Χανίων

Τα **Χορευτιανά** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Χορευτιανά βρίσκονται στο βορειοδυτικό τμήμα του νησιού, σε υψόμετρο 156 μέτρων. Το χωριό απέχει περίπου 7 χιλιόμετρα Ν.-ΝΑ. από το κέντρο του Καστελλίου Κισσάμου και 43 χιλιόμετρα Δ.-ΝΔ. από τα Χανιά. Σύμφωνα με μια άποψη οφείλει το όνομά του στην οικογένεια Χορευτάκηδες, που ζούσε παλιά στο χωριό. Αξιόλογη θεωρείται η εκκλησία του Αγίου Γεωργίου, με πολλές τοιχογραφίες, που όμως οι περισσότερες έχουν καταστραφεί. Τα Χορευτιανά είναι η γενέτειρα του πατέρα του Πατριάρχη Αλεξανδρείας και πάσης Αφρικής κ.κ. Θεόδωρου Β΄.

Ως οικισμός αναφέρεται επίσημα, μετά την Τουρκοκρατία και την Ένωση με την Ελλάδα, το 1925 να προσαρτάται στην τότε κοινότητα Κουκουναράς. Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με την Κουκουναρά, τα Τσικαλαριά και τα Χαρχαλιανά αποτελούν την Κοινότητα Κουκουναράς που υπάγεται στη Δημοτική Ενότητα Κισσάμου του Δήμου Κισσάμου ενώ σύμφωνα την απογραφή του 2021 απογράφησαν 6 κάτοικοι. 

Η δημογραφική πορεία του χωριού, μετά τον Β' Παγκόσμιο πόλεμο, σύμφωνα με τις απογραφές είναι:

## Παραπομπές


Χορευτιανά
Κατηγορία:Δήμος Κισάμου
Κώστας Γ. Καρούσος

Ο **Κώστας Γ. Καρούσος** είναι Έλληνας λογοτέχνης και εικαστικός.
Γεννήθηκε στον Αστακό Αιτωλοακαρνανίας το 1952. Τελειώνοντας το εξατάξιο Γυμνάσιο,
μετέβη στην Αθήνα όπου φοίτησε στη σχολή Δοξιάδη και κατόπιν εργάστηκε, μέχρι την συνταξιοδότησή του, στην ΕΥΔΑΠ Αθηνών. 
Έχει συγγράψει άρθρα, κριτικά σημειώματα σε εφημερίδες και περιοδικά και έχει υπάρξει εισηγητής, διοργανωτής και συντονιστής 
Συμποσίων Ποίησης στον περιοδικό λογοτεχνικό τύπο για πάνω από μία 20ετία.
Είναι ο νυν Πρόεδρος της Εταιρίας Ελλήνων Λογοτεχνών, την οποία θέση υπηρετεί επί 11 έτη. 
## Ποίηση
Στο χώρο των Γραμμάτων εμφανίσθηκε το 1985 με τη ποιητική του συλλογή "Ορίζοντες, Αθήνα 1985,". Κατόπιν, εξέδωσε πολλές ποιητικές συλλογές, μερικές από τις οποίες είναι:

* *10 χρόνια συμπόσια ποίησης* ISBN 978-960-694-158-0, Ποιήματα (2013) 
* *Της χώρας μου, της ψυχής και του επέκεινα* ISBN 978-960-694-107-8, Ποιήματα (2011)
* *Ελπίζω στον αειφθόγγο μέλλοντα* ISBN 978-960-694-222-8, Ποιήματα (2015) 
* *Ερωτήματα ψυχής* ISBN 978-960-694-372-0, Ποιήματα (2018) 
* *Ένα καράβι από λέξεις μας σώζει* ISBN 978-618-5674-76-2, Ποιήματα (2025)  κ.α.

## Παραπομπές


## Εξωτερικοί σύνδεσμοι
* https://biblionet.gr/%CF%80%CF%81%CE%BF%CF%83%CF%89%CF%80%CE%BF/?personid=91733 Βιβλιονέτ, Καρούσος Κώστας
* https://eelorg.blogspot.com/2022/08/blog-post_56.html Ιστολόγιο Εταιρίας Ελλήνων Λογοτεχνών

Κατηγορία:Νεοέλληνες ποιητές
Κατηγορία:Έλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Σαμσίρ

Το **σαμσίρ** (Περσικά شمشیر) είναι ένα είδος ιρανικού σπαθιού με απότομη καμπύλη. Το όνομα προέρχεται από την περσική λέξη *shamshīr*, η οποία αποτελείται από τις δύο λέξεις *sham* ("κυνόδοντας") και *shir* ("λιοντάρι"). Η οικογένεια των κυρτών ξιφών "scimitar" περιλαμβάνει τα shamshir, kilij, talwar, pulwar και nimcha .

Ένα *shamshir shekargar* είναι το ίδιο με ένα *σαμσίρ*, εκτός από το ότι η λεπίδα είναι χαραγμένη και διακοσμημένη, συνήθως με σκηνές κυνηγιού.

## Εξωτερικοί σύνδεσμοι
* 

Κατηγορία:Σπαθιά
Άλαν Β΄, κόμης του Μέντεϊθ

Ο **Άλαν Β**', κόμης του Μέντεϊθ, αγγλ.: *Alan II, Earl of Menteith* (π. μετά τις 23 Αυγούστου 1315) ήταν Σκώτος ευγενής.

## Ο βίος του
Ο Μέντεϊθ ήταν γιος τού Άλαν Α΄ κόμη τού Μέντεϊθ και τής Μάρτζορυ, και αναφέρεται για πρώτη φορά σε μία εντολή που χρονολογείται στο άαρλαϊλ το 1307 για την παροχή τροφίμων «στους δύο γιους τού κόμη τού Μέντεϊθ και τον γιο τού κόμη τού Στράθερν». Προφανώς ήταν Άγγλος αιχμάλωτος, αλλά είτε διέφυγε στο σκωτικό στρατόπεδο, είτε ανταλλάχθηκε με έναν Άγγλο ευγενή, που κρατούνταν από τους Σκώτους. Ο «Άλαν, γιος τού κόμη Άλαν τού Μέντεϊθ» ήταν ο δικαιούχος τής δέσμευσης από τον εξάδελφό του Ντάνκαν τής κομητείας τού Φάιφ σε περίπτωση αποτυχίας των νόμιμων κληρονόμων σε μία συμφωνία, που χρονολογείται στο Κράιτον, στις 23 Αυγούστου 1315.  Απεβίωσε λίγο πριν την 1η Αυγούστου 1323, ημερομηνία κατά την οποία ο θείος του Μιούρεντχ Γ΄ παρακολούθησε ένα διάταγμα ως κόμης τού Μέντεϊθ.

## Οικογένεια
Ο Άλαν Β΄ κόμης τού Μέντεϊθ, νυμφεύτηκε μία άγνωστη κυρία, με την οποία απέκτησε μία κόρη, τη:
* Μαρία Β΄ κόμισσα τού Μέντεϊθ.

## Σημειώσεις

## Αναφορές
* Balfour Paul, Sir James *Scots Peerage* IX τόμοι. Εδιμβούργο 1904. Joseph Bain, Ημερολόγιο Εγγράφων που Σχετίζονται με τη Σκωτία, 1272-1307. Εδιμβούργο, 1884 (Τόμος II)

Κατηγορία:Οίκος των Στιούαρτ
Μιούρεντακ Γ΄, κόμης του Μέντεϊθ

Ο **Μιούρεντακ Γ΄**, κόμης τού Μέντεϊθ, αγγλ.: *Muireadhach III, Earl of Menteith* (απεβ. στις 11 Αυγούστου 1332) ήταν Σκώτος ευγενής.

## Ο βίος του
Ήταν ο 3ος γιος τού Αλεξάνδρου κόμη τού Μέντεϊθ. Όπως ο πατέρας και οι αδελφοί του, το επώνυμό του ήταν "Μέντεϊθ" αντί για Στιούαρτ, παρόλο που μπορούσε να ισχυριστεί ότι είχε εξ αρρενογονίας καταγωγή από τούς Στιούαρτ. Ήταν ο 3ος κόμης ή mormaer τού Μέντεϊθ, που έφερε το όνομα "Μιούρεντακ", το οποίο εμφανίζεται σε μη γαελικές πηγές με διάφορες παρερμηνείες, όπως Μουρέταχ, Μέρντοκ, Μέρντοχ, Μέρνταχ, Μέρντο και ακόμη και Μωρίς (Μαυρίκιος).

Ήταν θείος του προηγούμενου κόμη και ανιψιός του Τζον ντε Μεντίθ, σημαντικής φιγούρας κατά τη διάρκεια των Πολέμοι της Σκωτικής Ανεξαρτησίας, πιο διάσημος για την παράδοση Ο Γουίλιαμ Γουάλας στο αγγλικό στέμμα.

Αναφέρεται για πρώτη φορά το 1311 ως  ακόλουθος στην υπηρεσία τού Γουλιέλμου Φέρερς 1ου βαρόνου Φέρερς τού Γκρόμπυ στην Αγγλία. Χρίστηκε ιππότης στις αρχές τού 1317-1318, όταν αναφέρεται ως "σερ Μέρντακ ντε Μέντεθ" σε ένα διάταγμα. Ο Μέντεϊθ επέστρεψε στη Σκωτία το 1318, όπου παρακολούθησε ένα διάταγμα τού Ροβέρτου Α΄ Μπρους ως κόμη.

Ο Μέντεϊθ φέρεται να αποκάλυψε το σχέδιο τού Γουλιέλμου ντε Σουλ και άλλων για την εκθρόνιση τού Σκώτου βασιλιά, και σε αντάλλαγμα έλαβε γαίες από εκείνες, που τότε κηρύχθηκαν κατασχεμένες.

Σκοτώθηκε στη Μάχη τού Ντάπλιν Μουρ. 

## Σημειώσεις

## Αναφορές
* Balfour Paul, Sir James, The Scots Peerage, IX Vols. Edinburgh, 1909.

## Εξωτερικοί σύνδεσμοι
* Ιστορία της οικογένειας Μεντέιθ

Κατηγορία:Οίκος των Στιούαρτ
Μαργαρίτα του Μέντεϊθ

Η **Μαργαρίτα ντε Μέντεϊθ**, αγγλ.: *Margaret de Menteith* (1311–1324) ήταν κόρη τού Αλεξάνδρου κόμη τού Μέντεϊθ και τής συζύγου του Ματθίλδης. Ήταν σύζυγος τού Αλεξάνδρου ντε Αμπερνέθι, ενός γνωστού Σκώτου ιππότη και αντιπάλου τού Ροβέρτου Α΄ τής Σκωτίας. Αναφέρεται για πρώτη φορά σε ιστορικά αρχεία ως "lady Margaret de Abrenythy", κυρία τής αυλής τής Ισαβέλλας τής Γαλλίας (σύζυγο τού Εδουάρδου Β΄ τής Αγγλίας), το 1311/12. Διέμεινε στην Αγγλία μέχρι τις 30 Ιανουαρίου 1324/5, όταν το Ημερολόγιο των Διπλωμάτων κατέγραψε την παραχώρηση από τον βασιλιά Εδουάρδο Β΄ τής Αγγλίας: "Άδεια στη Μαργαρίτα ντε Αμπέρνυθυν να πάει στη Σκωτία, για να συνεννοηθεί με τούς φίλους της για την ανάκτηση των εδαφών τής κληρονομιάς της στη Σκωτία".

Η Μαργαρίτα ήταν κόρη τού Αλεξάνδρου, κόμη τού Μέντεϊθ. 

Τα παιδιά της από τον σερ Αλέξανδρο ντε Αμπερνέθυ περιλαμβάνει δύο κόρες:

* Μαργαρίτα ντε Αμπερνέθυ, σύζυγος τού σερ Ιωάννη Στιούαρτ, κόμη τού Άνγκους, και
* Μαρία ντε Αμπερνέθυ, σύζυγος (1) τού σερ Ανδρέα ντε Λέσλυ και (2) τού σερ Δαβίδ ντε Λίντσεϋ.

## Αναφορές

## Βιβλιογραφία
* FD Blackley, Το Οικογενειακό Βιβλίο της Βασίλισσας Ισαβέλλας της Αγγλίας (Έντμοντον: University of Alberta Press, 1971), σελ. xiv.
* Ημερολόγιο Καταλόγων Ευρεσιτεχνιών, 18 Edw II μέρ. 2, σελίδα 87, υπόμνημα 32.
* J. Ravilious, The Earls of Menteith: Alexander, Earl of Menteith and Sir Alexander de Abernethy, The Scottish Genealogist (Σεπτέμβριος 2010), Vol. LVII, Νο. 3, σελ.&nbsp;130–139.

Κατηγορία:Οίκος των Στιούαρτ
Μαρία Β΄, κόμισσα του Μέντεϊθ

Η **Μαρία Β΄**, κόμισσα τού Μέντεϊθ, αγγλ.: *Mary II, Countess of Menteith* ήταν Σκώτη ευγενής. Ο πατέρας της ήταν ο Άλαν Β΄ 7ος Κόμης τού Μέντεϊθ, ο οποίος απεβίωσε π. το 1330, και η μητέρα της είναι γνωστή μόνο ως Μάρτζορυ. Πιστεύεται ότι συμφώνησε με τον συγγενή της Μιούρεαντχ Γ΄, το 1330, ότι αυτός θα κρατούσε την κομητεία,  αλλά όταν αυτός σκοτώθηκε τον Αύγουστο τού 1332, η Μαίρη ανέλαβε τον τίτλο.

## Οικογένεια
Η Μαρία παντρεύτηκε τον σερ Ιωάννη Γκράχαμ (απεβ. 28 Φεβρουαρίου 1347),  ο οποίος λόγω τού δικαιώματός της (jure auxoris) έγινε 9ος κόμης τού Μέντεϊθ και ανέλαβε τον τίτλο τον Μάιο τού 1346.  Η Μαρία έγινε η μητέρα τής:
* Μαργαρίτας Γκράχαμ, κόμισσας τού Μέντεϊθ , που παντρεύτηκε (1) τον σερ Ιωάννη Μόρεϋ κύριο τού Μπόθγουελ, (2) τον Θωμά 9ο κόμη τού Μαρ, (3) τον σερ Ιωάννη Ντράμοντ τού Κόνκρεϊγκ και (4) τον Ροβέρτο Στιούαρτ 1ο δούκα τού Ώλμπανυ. 

Η Μαρία απεβίωσε κάποια στιγμή πριν από τις 29 Απριλίου 1360.

## Αναφορές

Κατηγορία:Οίκος των Στιούαρτ
Άλαν Α΄, κόμης του Μέντεϊθ

Ο **Άλαν, κόμης του Μέντεϊθ**, αγγλ.: *Alan, Earl of Menteith* (απεβ. π. 1310) ήταν Σκώτος ευγενής.

## Ο βίος του
Ο κόμης τού Μέντεϊθ ήταν γιος τού Αλεξάνδρου κόμη τού Μέντεϊθ και τής Ματθίλδης (Μωντ), και αναφέρεται για πρώτη φορά ως όμηρος στην Αγγλία, για να εξασφαλίσει την καλή συμπεριφορά τού πατέρα του το 1296. Αυτός και ο αδελφός του Πέτρος Μέντεϊθ συνόδευσαν τον Άγγλο βασιλιά ως συνοδοί στην εκστρατεία του στη Φλάνδρα το 1297.

Υποστήριξε τον βασιλιά Ροβέρτο Μπρους στην αρχική του προσπάθεια να καταλάβει την εξουσία μετά την εκθρόνιση του Τζων Μπάλιολ. Ο Μέντεϊθ κηρύχθηκε χαμένος από τον Εδουάρδο Α΄ τής Αγγλίας, και οι γαίες και ο τίτλος του δόθηκαν στον Ιωάννη Χάστινγκς 1ο βαρόνο τού Χάστινγκς. Αιχμαλωτίστηκε στη Μάχη τού Μέθβεν, και δόθηκαν στη διάθεση τού Χάστινγκς. Ο Μέντεϊθ μεταφέρθηκε στο Κάστρο Αμπεργκαβεννί. Απεβίωσε αιχμάλωτος πριν από τις 13 Μαρτίου 1308/09, όταν ο Ιωάννης ντε Χάστινγκς είχε άδεια «να θανατώσει στη Μάρτζερυ, εκλιπούσα σύζυγο τού Άλαν κόμη τού Μέντεϊθ, για τη ζωή της, το κτήμα τού Γουότον ...».

Τον κόμη τού Μέντεϊθ διαδέχθηκε στην κομητεία του ο γιος του Άλαν Β΄ κόμης τού Μέντεϊθ, ο οποίος ήταν τότε ανήλικος.

## Οικογένεια
Ο Άλαν κόμης τού Μέντεϊθ, νυμφρεύτηκε τη Μάρτζορυ ή Μάρτζερυ, η οποία έχει αποδειχθεί ότι ήταν κόρη τού Κόλμπαν, κόμη τού Φάιφ, και τής συζύγου του Άννας Ντάργουορντ. Απέκτησαν δύο γιους, ένας εκ των οποίων, ο:
* Άλαν Β΄, διαδέχθηκε τον πατέρα του ως κόμης, όταν ήταν ανήλικος.

## Σημειώσεις

## Αναφορές
Μπάλφουρ Πολ, Σερ Τζέιμς *Σκωτς Πίρατζ* IX τόμοι. Εδιμβούργο 1904.

## Εξωτερικοί σύνδεσμοι
* ιστορία της οικογένειας Menteith

Κατηγορία:Οίκος των Στιούαρτ
Ιωάννης του Μέντεϊθ

Ο σερ **Ιωάννης Μέντεϊθ** τού Ρούσκι και του Κνάπντεϊλ, αγγλ.: *sir John Menteith of Ruskie and Knapdale* (π. 1275 – π. 1329) ήταν Σκώτος ευγενής κατά τη διάρκεια των Πολέμων τής Σκωτικής Ανεξαρτησίας. Είναι γνωστός για τη σύλληψη τού σερ Γουλιέλμου Γουάλας το 1305, και αργότερα ενώθηκε με τον βασιλιά Ροβέρτο Α΄ Μπρους και έλαβε μεγάλες επιχορηγήσεις γης στο Κνάπντεϊλ και το Κίνταϊρ για τις υπηρεσίες του. Περιγράφεται ως «φύλακας» τής κομητείας τού Μέντεϊθ, καθώς ο δισέγγονός του Άλαν Β΄ κόμης τού Μέντεϊθ, ήταν παιδί κατά τη στιγμή τού τέλους τού Άλαν Α΄ κόμη τού Μέντεϊθ.

## Ο βίος του
Ο Ιωάννης ήταν ο νεότερος γιος τής Μαρίας Α΄ κόμισσας τού Μέντεϊθ, κόρης τού Μιούρεντακ Β΄ κόμη τού Μέντεϊθ, και τού Γουόλτερ Μπέιλοκ Στιούαρτ. Ο Ιωάννης κατείχε τη γη τού Ράσκη στο Στέρλινγκσιρ. Ο Ιωάννης συμμετείχε στο Σύνδεσμο τού Τάρνμπερυ με τον πατέρα του, τον Γουόλτερ Στιούαρτ και τούς Μπρους, το οποίο υπογράφηκε στο Κάστρο τού Τέρνμπερυ στις 20 Σεπτεμβρίου 1286.

Με τον μεγαλύτερο αδελφό του Αλέξανδρο, ο Ιωάννης συμμετείχε στην αντίσταση κατά τού βασιλιά Εδουάρδου Α΄ τής Αγγλίας και αιχμαλωτίστηκαν και οι δύο μετά τη Μάχη τού Ντάνμπαρ στις 27 Απριλίου 1296. Ενώ ο Αλέξανδρος απελευθερώθηκε, αφού ορκίστηκε πίστη, ο Ιωάννης παρέμεινε κρατούμενος στο Κάστρο τού Νότιγχαμ στην Αγγλία μέχρι τον Αύγουστο τού 1297, όταν ο Εδουάρδος απελευθέρωσε τον Ιωάννη από τη φυλακή, αφού έδωσε τον όρκο του, και τού έδωσε εγγύηση να υπηρετήσει με τον βασιλιά στην εκστρατεία τού 1297 στη Φλάνδρα.

## Οικογένεια
Ο κόμης τού Μέντεϊθ, από άγνωστη σύζυγο, είχε τέκνα:
* σερ Ιωάννης ντε Μέντεϊθ ο νεότερος, νυμφεύτηκε την Ελένη, κόρη τού Γκάρτνεϊτ, κόμη τού Μαρ
* Γουόλτερ Μένταϊθ.
* Γιοχάνα Μέντεϊθ, παντρεύτηκε (1) τον Μέιλιζ 7ο κόμη τού Στράθερν, (2) τον Ιωάννη Κάμπελ κόμη τού Άθολ, (3) τον Μωρίς/Μαυρίκιο ντε Μοράβια, κόμη τού Στράθερν, (4) τον Γουλιέλμο ντε Μοράβια, 5ο κόμη τού Σάδερλαντ.

## Σημειώσεις

## Αναφορές
* Paul, James Balfour, *The Scots Peerage*, Τόμος VI, (Εδιμβούργο, 1909)

Κατηγορία:Σκωτσέζοι πολιτικοί
Κατηγορία:Οίκος των Στιούαρτ
Ιωάννης Στιούαρτ του Ρόλστον

Ο **Ιωάννης Στιούαρτ τού Ρόλστον**, αγγλ.: *John Stewart of Ralston* ( - 1416) ήταν Σκώτος ευγενής. Ήταν δευτερότοκος γιος τού Γουόλτερ Στιούαρτ, Υψηλού Επιμελητή τής Σκωτίας, και ετεροθαλής αδελφός τού Ροβέρτου Β΄ τής Σκωτίας.

## Ο βίος του
Ο Ιωάννης Στιούαρτ γεννήθηκε π. το 1324. Ήταν ο μεγαλύτερος γιος τού Γουόλτερ Στιούαρτ 6ου Υψηλού Επιμελητή τής Σκωτίας, και τής 2ης συζύγου του, Ισαβέλλας Γκράχαμ. Ο πατέρας τού Στιούαρτ απεβίωσε το 1327, μετά τον οποίο κληρονόμησε τις εκτάσεις τού Ρόλστον στο Κάνινγκχεμ.

Ο Στιούαρτ πιθανόν να ξεκίνησε την πολιτική του σταδιοδρομία ήδη από το 1344, ως αποδέκτης ενός διατάγματος από τον Δαυίδ Β΄ τής Σκωτίας. Μερικές φορές συγχέεται με τον σύγχρονό του, τον Τζον Στιούαρτ τού Ντάλσγουιντον, ο οποίος αιχμαλωτίστηκε στη Μάχη τού Σταυρού τού Νέβιλ το 1346. Ο Στιούαρτ συνδέθηκε με τον μεγαλύτερο ετεροθαλή αδελφό του, Ροβέρτο (Β΄) Στιούαρτ, εν μέσω εντάσεων σχετικά με την αιχμαλωσία τού Δαυίδ Β΄ στην Αγγλία το 1352. Εντάχθηκε στον ετεροθαλή αδελφό του στο Περθ το 1364, όταν ο τελευταίος τέλεσε μετάνοια, για την μη εκπλήρωση συμφωνίας με την Εκκλησία, για τη νομιμοποίηση των παιδιών του. 

Όταν έγινε βασιλιάς τής Σκωτίας το 1371, ο Ροβέρτος Β΄ διόρισε τον Στιούαρτ ως σενεσάλη τού βασιλικού Νοικοκυριού τής Σκωτίας. Ο Στιούαρτ κατείχε αυτό το αξίωμα μέχρι το 1377.  Ο ετεροθαλής αδελφός του τού χορήγησε ετήσια σύνταξη 20 λιρών το 1380, την οποία λάμβανε σταθερά για το υπόλοιπο τής ζωής του. 

Ο Στιούαρτ απεβίωσε το 1416, σε ηλικία  

## Οικογένεια
Ο Ιωάννης νυμφεύτηκε την Αλίσια, κόρη τού Ρέτζιναλντ ντε Μιούρ και τής Συβίλλα ντε Γκράχαμ, και είναι γνωστό ότι είχαν τα ακόλουθα παιδιά:
* Ιωάννης, απεβ. χωρίς απογόνους.
* Γουόλτερ, απεβ. χωρίς απογόνους.
* Μάρτζορι, παντρεύτηκε αρχικά τον Αλέξανδρο Λίντσεϋ τού Γκλένεσκ, και στη συνέχεια τον Γουλιέλμο Ντάγκλας τού Λάγκτον, και απέκτησε παιδιά.
* Εργάντια, παντρεύτηκε τον Πάτρικ ντε Γκράχαμ από το Κίνκαρνταϊν και το Ντάνταφ, και είχε απογόνους.
* Μαργαρίτα, παντρεύτηκε τον Ιωάννη Χέυ από το Τάλμποντυ και είχε απογόνους.
* Ισαβέλλα.

## Αναφορές

Κατηγορία:Οίκος των Στιούαρτ
Θωμάς Στιούαρτ, επίσκοπος του Σαιντ- Άντριους

μικρογραφία|150εσ|Ο θυρεός τού Θωμά Στιούαρτ, αρχιδιάκονου τού Σαιντ Άντριους.

Ο **Θωμάς Στιούαρτ** ήταν νόθος γιος τού βασιλιά Ροβέρτου Β΄ τής Σκωτίας. Το 1380 ο αντίπαπας Κλήμης Ζ΄ παρείχε στον Θωμά το αξίωμα τής αρχιδιακονίας τής επισκοπής τού Σαιντ-Άντριους, καθώς και το αξίωμα (και την προεδρία) τού Στόμπο στην επισκοπή τής Γλασκώβης. Το 1389 ο βασιλιάς υπέβαλε αίτηση και εξασφάλισε για τον Θωμά από τον πάπα το δικαίωμα να κατέχει το αξίωμα τής κοσμητείας τής επισκοπής τού Ντάνκελντ μαζί με τα άλλα αξιώματά του, και το 1393, ο πάπας παρείχε αξίωμα στην επισκοπή τού Μπρέσιν. Κατά την περίοδο αυτή, ο αρχιδιάκονος Θωμάς απέκτησε πτυχίο Κανονικού Δικαίου από το Πανεπιστήμιο τού Παρισιού.

Την 1η Ιουλίου 1401, μετά το τέλος τού Γουόλτερ Τρέιλ επισκόπου τού Αγίου Ανδρέα, ο Θωμάς εξελέγη για να καλύψει την κενή θέση τής επισκοπής. Ωστόσο, λόγω των προβλημάτων που αντιμετώπιζε ο πάπας Βενέδικτος ΙΓ΄ τής Αβινιόν, ο οποίος πολιορκούνταν από τον βασιλιά τής Γαλλίας, ο Θωμάς αντιμετώπισε προβλήματα στην απόκτηση παπικής επικύρωσης. Σε αυτό το πλαίσιο, η εκλογή τού Θωμά έπεσε θύμα των πολιτικών αγώνων τής εποχής. Ο Θωμάς υποστηρίχθηκε από τον ανιψιό του, Δαβίδ Στιούαρτ δούκα τού Ρόθσεϋ, ο οποίος αγωνίστηκε ενεργά στην περιοχή τού Αγίου Ανδρέα κατά το έτος 1401. Ωστόσο, αυτό τον ευθυγράμμισε με τον ετεροθαλή αδελφό του, Ροβέρτο Στιούαρτ 1ο δούκα τού Ώλμπανυ. Προκειμένου να αποκτήσει τον έλεγχο τού Κάστρου Ντάμπαρτον, ο δούκας τού Ώλμπανυ πρόσφερε στον φύλακά του, Γουόλτερ ντε Ντάνιελστον, την ημι-κενή επισκοπή τού Σαιντ-Άντριους. Μετά από μία συνάντηση μεταξύ τού Ώλμπανυ και τού εκλεγμένου επισκόπου στο Άμπερνεθι το καλοκαίρι τού 1402, ο Θωμάς παραιτήθηκε από τα δικαιώματά του ως επισκόπου, και επέτρεψε τη διεξαγωγή νέας «εκλογής».

## Αναφορές
* Μπόρντμαν, Στίβεν, *Οι Πρώιμοι Βασιλείς Στιούαρτ: Ροβέρτος Β΄ και Ροβέρτος Γ΄, 1371-1406*, (East Linton, 1996)
* Ντάουντεν, Τζον, *Οι Επίσκοποι της Σκωτίας*, επιμ. J. Maitland Thomson, (Γλασκώβη, 1912)

Κατηγορία:Υιοί βασιλέων
Κατηγορία:Οίκος των Στιούαρτ
Ελισάβετ Στιούαρτ, κόμισσα του Κρώφορντ

Η **Ελισάβετ Στιούαρτ**, πριγκίπισσα της Σκωτίας, αγγλ.: *Elizabeth Stewart, Countess of Crawford* ήταν κόρη τού Ροβέρτου Β΄ τής Σκωτίας και τής Ευφημίας ντε Ρος.

Η Ελισάβετ γεννήθηκε μεταξύ 1356 και 1370, πολύ μετά τον γάμο των γονιών της στις 2 Μαΐου 1355.

Αδελφοί της ήταν ο Ντέιβιντ Στιούαρτ κόμης τού Στράθαρν και ο Γουόλτερ Στιούαρτ κόμης τού Άθολ, και ετεροθαλής αδελφός της ήταν ο Ροβέρτος Γ΄ τής Σκωτίας.  Αδελφή της ήταν η Εγιδία Στιούαρτ, η οποία παντρεύτηκε τον Γουλιέλμο Ντάγκλας τού Νίθσντεϊλ.

Παντρεύτηκε τον Δαβίδ Λίντσεϋ 1ο κόμη τού Κρόφορντ, στις 22 Φεβρουαρίου 1375.  Η προίκα της ήταν η βαρονία τού Στράθερν στο Ίνβερνες-σαϊρ. Το 1398 ο πατέρας της παραχώρησε στον Λίντσεϋ τον τίτλο τού 1ου κόμη τού Κρόφορντ. Η Ελισάβετ χρίστηκε *κόμισσα τού Κρόφορντ* μετά την παραχώρηση.

Είχαν επτά, πιθανώς οκτώ, παιδιά:
* Τζέραρντ Λίντσεϋ (απεβ. πριν από το 1421)
* Ίνγκραμ Λίντσεϋ, επίσκοπος τού Άμπερντιν (απεβ. 1458)  
* Μάρτζορι Λίντσεϋ, παντρεύτηκε τον σερ Γουλιέλμο Ντάγκλας. Ήταν γονείς τής Αικατερίνης Ντάγκλας, τής Σκωτσέζας ευγενούς που προσπάθησε να αποτρέψει τη δολοφονία τού βασιλιά Ιακώβου Α΄ τής Σκωτίας το 1437. 
* Αλέξανδρος Λίντσεϋ, 2ος κόμης τού Κρώφορντ (π. 1387–1438)· παντρεύτηκε τη Μάρτζορυ τού Ντάνμπαρ, και απέκτησε απογόνους.
* Δαβίδ Λίντσεϋ, κύριοος τού Νιούντοσκ (γενν. 1407)· έγινε ιερέας.
* Ελισάβετ Λίντσεϋ· παντρεύτηκε τον σερ Ροβέρτο Κηθ.
* Ελισάβετ Λίντσεϋ (γενν. 1407)· παντρεύτηκε τον Ροβέρτο Έρσκιν 1ο κύριο Έρσκιν· μπορεί να έχει γίνει σύγχυση με την αδελφή της που είχε το ίδιο όνομα, και είναι πιθανό να ήταν το ίδιο πρόσωπο. 
* Ισαβέλλα Λίντσεϋ (γενν. 1407), παντρεύτηκε τον σερ Ιωάννη Μάξγουελ τού Πόλοκ, και απέκτησε απογόνους.

## Αναφορές

Κατηγορία:Κόρες βασιλέων
Κατηγορία:Οίκος των Στιούαρτ
Εγίδια Στιούαρτ

Η **Εγίδια Στιούαρτ, αγγλ.: Egidia Stewart** (π. 1360 - ; ), πριγκίπισσα τής Σκωτίας, ήταν κόρη τού βασιλιά Ροβέρτου Β΄ τής Σκωτίας και τής δεύτερης συζύγου του Ευφημίας τού Ρος. 

## Ο βίος της
Η Εγιδία ήταν κόρη τού βασιλιά Ροβέρτου Β΄ τής Σκωτίας και τής δεύτερης συζύγου τού Ευφημίας του Ρος. 

Σύμφωνα με το *Liber Pluscarden*, η ομορφιά τής Εγίδια Στιούαρτ ήταν πασίγνωστη.  Ο βασιλιάς Κάρολος ΣΤ΄ τής Γαλλίας είχε «στείλει έναν συγκεκριμένο, πολύ λεπτό ζωγράφο για να της κάνει το πορτρέτο, και να απεικονίσει τη γοητεία της, σκοπεύοντας να τη νυμφευτεί».  Αλλά ο βασιλιάς τής Γαλλίας και όλοι οι άλλοι θαυμαστές της Εγίδιας έχασαν την ευκαιρία από την ιπποτική γοητεία τού Γουλιέλμου Ντάγκλας τού Νίθσντεϊλ (*π.* 1360–1391). Ο Γουλιέλμος ήταν νόθος γιος τού Άρτσιμπαλντ τού Βλοσυρού 3ου κόμη τού Ντάγκλας και άγνωστης μητέρας,  και φέρεται να ήταν εκθαμβωτικός με αγαλματώδη σωματική εμφάνιση.  and was reportedly dashing with a statuesque physical appearance. Είχε διακριθεί εκτελώντας κατορθώματα ανδρείας στην πολιορκία τού Κάστρου τού Κάρλαϊλ το 1385, και ήταν «άνθος τής ιπποσύνης».  Αργότερα έγινε σταυροφόρος, και απεβίωσε στο Ντάνζινγκ, τώρα Γκντανσκ, στην Πολωνία. 

Μέρος τού μεριδίου γάμου τής Εγίδιας ήταν οι εκτάσεις τού Νίθσντεϊλ στη νοτιοδυτική Σκωτία, τού Χέρμπερτσιρ στην κομητεία τού Στέρλινγκ και μία ετήσια σύνταξη 300 λιρών. Παντρεύτηκαν πριν από τις 26 Δεκεμβρίου 1387. 

Η ημερομηνία τέλους της είναι άγνωστη. 

## Οικογένεια
Η Εγίδια και ο σύζυγός της απέκτησαν δύο παιδιά: 
* Γουλιέλμος Ντάγκλας τού Νίθσντεϊλ (απεβ. π. 1419), ιππότης.
* Εγκίδια Ντάγκλας (π. 1390 - π. 1438), γνωστή ως η «Ωραία Κόρη τού Νίθσντεϊλ». Παντρεύτηκε αρχικά τον Ερρίκο Σίνκλερ 2ο κόμη των Ορκάδων, και στη συνέχεια, μετά από παπική άδεια, τον Άλασνταιρ Στιούαρτ (εκτελέστηκε το 1425). 

## Αναφορές

Κατηγορία:Κόρες βασιλέων
Κατηγορία:Οίκος των Στιούαρτ